cyanic-selkie/wikianc huggingface dataset:
Britney Spears
Biografija
Britney Spears je rođena u gradu McComb u državi Mississippi, a podizana je u mjestu Kentwood u Louisiani. Njeni roditelji su bivša učiteljica Lynne Irene (rođ. Bridges) i bivši građevinski radnik Jamie Parnell Spears. Po majčinoj liniji Britney je engleskog porijekla, s obzirom da joj je baka rođena u Londonu, a po istoj liniji ima i malteško porijeklo. Britney Spears ima brata Bryana i sestru Jamie Lynn Spears. Njen brat Bryan je oženjen je s Graciellom Rivera, menadžericom svoje sestre Jamie Lynn. Britney Spears je za vrijeme osnovne školče bila odlična u gimnastici, pohađajući sate gimnastike otkad je imala 9 godina. Nastupala je u lokalnim takmičenjima u plesu te je pjevala u crkvenom zboru. U dobi kada je imala 8 godina pohađala je Školu za profesionalne scenske umjetnosti u New Yorku.
U dobi od 8 godina, Britney Spears je otišla u Atlantu na audiciju za The New Mickey Mouse Club, dječju TV-seriju u produkciji Disney Channela. Tada je smatrana previše mladom za nastup, ali ju je producent emisije upoznao s njourškim agenticom Nancy Carson, koja ju je upisala u Školu za profesionalne scenske umjetnosti u New Yorku. Spears je tamo provela tri godine te nastupala u nekoliko broadwayskih predstava (najpoznati je muzikl Ruthless! izveden 1991). U decembru 1991. dobila je priliku da se pokaže svijetu u TV-emisiji Star Search. Pobjedila je u prvom krugu takmičenja, ali je kasnije ispala. U dobi od 11 godina konačno je angažirana za nastup u The New Mickey Mouse Club. Tamo je nastupala od 1993. do 1994. Nakon što je snimanje obustavljeno, u dobi od 13 godina se vratila u Kentwood gdje je pohađala srednju školu. 1997. Britney Spears je pregovarala sa menadžerom Lou Pearlmanom o angažmanu u ženskom pop-bendu Innosense. Umjesto toga je na preporuku porodičnog prijatelja Larryja Rudolpha snimila demo-snimku; na temelju nje je potpisala ugovor sa diskografskom kućom Jive Records. Svoj prvi album je promovirala koncetnom turnejom spozoriranom od američkih teen magazina, a kasnije je postala predgrupa za 'N Sync i Backstreet Boys.
Rani komercijalni uspjeh (1998 - 2000)
Album ...Baby One More Time snimljen je početkom 1998. godine, ali nije puštan u prodaju do 12. januara 1999. godine. Za to vrijeme Britney je radila promotivne nastupe u trgovačkim centrima diljem Sjedinjenih Država. Njen prvi singl ...Baby One More Time pušten je u prodaju u oktobru 1998. godine. Nakon objavljivanja album se veoma brzo našao na vrhovima muzičkih top lista što ga je učinilo prvim debi albumom koji je postao album godine u Sjedinjenim Državama. Videospot u kojem je Spears odjevena kao stidljiva učenica katoličke srednje škole također je zasjeo na prva mjesta top lista glazbenih videospotova. S albuma si objavljeni singlovi: Sometimes, (You Drive Me) Crazy, Born to Make You Happy te From the Bottom of My Broken Heart. Do septembra 1999. godine album se prodao u preko 6 miliona primjeraka.
Iz tog perioda potiče i prva kontroverza u karijeri, vezana uz fotografije koje su u aprilu 1999. snimljene za časopis Rolling Stone, a na kojima je Spears pozirala ležeći na krevetu, odjevena u otvoreni top, grudnjak i šorc. S obzirom da je Spears u trenutku objavljivanja još uvijek bila maloljetnica, iz redova konzervativne javnosti u SAD su stigle optužbe da se preko nje promovira "seksualizacija adolescenata", odnosno da su takve fotografije na granici dječje pornografije. Tada je konzervativna organizacija American Family Association pozvala na bojkot njenih albuma. Spears je, sa druge strane, stekla simpatije kod dijela konzervativaca izjavama da je djevica i da će takvom ostati dok ne sklopi brak.
Nešto prije toga, u junu iste godine Spears je krenula na svoju prvu solo turneju. Njeni koncerti su tada bili veoma dobro posjećeni. Iste godine (1999.) pokupila je podosta nagrada MTV Europe-a - Best Female, Best Pop, Best Breakthrough Artist i Best Song (ili na srpskohrvatskom: najbolji ženski izvođač, najbolja pop pjevačica, najbolji novi izvođač i najbolja pjesma).
Godine 1999. je nastupila u gostujućoj ulozi u jednoj epizodi TV-seriji Sabrina the Teenage Witch te zajedno sa majkom napisala knjigu Heart To Heart u kojoj na temelju vlastitog odnosa pokušavaju dati odgovore na pitanja vezana uz odgoj djece i porodični živit. Iste je godine osnovana i filantropska organizacija Britney Spears Foundation, koja organizira ljetne kampove u državi Massachusetts za djecu iz siromašnih porodica.
Iste je godine organizirala i svoju prvu svjetsku turneju Oops!... I Dit It Again. 7. septembra 2000. je nastupala na svečanoj dodjeli MTV-jevih nagrada za muzičke videospotove te tada izazvala veliku pažnju kada se usred nastupa iz crnog odijela skinula u kostim koji se sastojao od dijamanata i boja. Većina komentatora je to shvatilo kao početak nove faze u njenoj karijeri, u kojoj će sve više nastojati koristiti vlastiti seksepil. Iste je godine medijima potvrdila i ranija nagađanja o ljubavnoj vezi za Justinom Timberlakeom, članom grupe 'N Sync.
Razvoj karijere (2001 - 2004)
U februaru 2001. je Britney Spears 7-8 miliona US$ vrijedan ugovor o reklamiranju bezalkoholnog pića Pepsi a iste godine izdala još jednu knjigu napisanu zajedno sa majkom, A Mother's Gift. Treći album Britney Spears, pod nazivom Britney, se u prodaji pojavio početkom novembra 2001. godine. Iako ne tako uspješan kao raniji, i on je debitirao na prvom mjestu top-lista, učinivši Britney Spears prvim ženskim izvođačem kome je to uspjelo sa tri albuma uzastopce. Tome je doprinio i uspjeh glavne singlice I'm a Slave 4 U, odnosno pjesme koju je Britney izvela 6. septembra 2001. godine na dodjeli MTV-jevih nagrada za muzičke spotove; nastup u kome je oko oskudno odjevene Britney Spears bio obmotan burmanski piton je izazvao kontroverze, odnosno kritike od strane PETA-e, vodeće organizacije za životinjska prava. U novembru 2001. je Britney Spears album promovirala koncertnom turnejom Dream Within a Dream. Sam album su kritičari hvalili zbog toga što se sa popa karakterističnog za njena dva ranije albuma stilski više okrenuo prema R&B-u.
U februaru 2002. se u američkim kino-dvoranama pojavio igrani film Crossroads u kome je Britney Spears igrala glavnu ulogu. To je ostvarenje izuzetno negativno ocijenjeno od kritike; iako je po komercijalnim kriterijima predstavljao relativan uspjeh, Crossroads se smatra prvim većim promašajem u karijeri Britney Spears, koja poslije nije pokušavala svoju karijeru ozbiljnije preusmjeriti prema glumi. Iste je godine Spears doživjela i neuspjehe na poslovnom planu - kada se njen njujorški restoran Nyla u novembru 2002. zatvorio nakon samo nekoliko mjeseci rada. Spears je te godine imala i probleme u privatnom životu - prekinula je sa Justinom Timberlakeom, koji je iste godine izdao pjesmu Cry Me a River, čiji tekst i videospot navodno inspiriran prekidom, odnosno sugerira kako je razlog za bila Britneyina nevjera. Britney je iste godine imala kratku vezu sa Fredom Durstom, pjevačem grupe Limp Bizkit. U oktobru 2002. Britney Spears je oktobru iste godine od časopisa Forbes proglašena "najmoćnijim svjetskim celebrityjem".
Britney Spears je prvih devet mjeseci 2003. posvetila snimanju albuma In the Zone, u čijem stvaranju su surađivali ugledni umjetnici kao Moby i R. Kelly, ali i sama Spears, koja je napisala 9 od 13 pjesama te na njemu bila potpisana kao producent. Album je izdan u novembru 2003. godine i također je u prvom tjednu prodaje došao na prvo mjesto top-liste, a Spears je sa četvrtim albumom na prvom mjestu razbila vlastiti rekord. Prije izdavanja samog albuma je ponovno izazvala veliku pažnju nastupom na dodjeli MTV-jevih nagrada za najbolje videospotove; prvo zato što je zajedno sa svojom starom prijateljicom i suparnicom Christinom Aguillerom zajedno otpjevala Madonninu pjesmu Like a Virgin. Tokom izvedbe im se pridružila sama Madonna te Britney Spears poljubila u usta; taj je "eksces" sa svojim lezbijskim aluzijama, shvaćen kao početak još jedne faze u karijeri Britney Spears, odnosno kao daljne odbacivanje imidža "čedne" kršćanske djevojke. Spears je sa Madonnom surađivala i na samom albumu, uključujući i prvi singl Me Against the Music koji je postao ssvjetski hit. Drugi singl Toxic je postao još veći hit, za koga je Spears godine 2004. dobila Grammy u kategoriji najbolje dance pjesme (Best Dance Recording).
Album je postao poznat i po pjesmi Everytime, koju je napisala zajedno sa Annet Artani i koja je shvaćena kao svojevrsni odgovor na Timberlakeov Cry Me a River. Pjesma je kasnije izazvala kontroverze zbog videospota u kojoj je prikazano naličje "glamuroznog" života holivudske superzvijezde i kojoj fiktivni alter ego Britney Spears na kraju umire, a koji su poslije kritičari nazvali "proročanskim".
Prve naznake o tome da Spears ima mnogo burniji i razuzdaniji privatni život nego što se mislilo su došle kada je 3. januara 2004. objavljeno da se u Las Vegasu udala za Jasona Allena Alexandera, svog prijatelja iz djetinjstva. Brak je nakon samo 55 sati poništen, što je izazvalo špekulacije da je u trenutku njegovog sklapanja bila pod uticajem alkohola ili droge. Taj je događaj na nju privukao pažnju žutih medija, zbog kojih će sljedećih nekoliko godina biti spominjana manje zbog muzike, a više zbog ekscesa u privatnom životu.
Nešto kasnije iste godine je Britney Spears krenula na još jednu velčiku turneju poznatu kao Onyx Hotel Tour, ali je ona prekinuta nakon što je u junu 2004. ozlijedila koljeno snimajući videospot za pjesmu Outrageous, četvrti singl albuma In the Zone. U septembru 2004. je izdala prvi parfem vlastitog brenda, poznat pod nazivom 'Curious', a sa kojim je zaradila 12 miliona US$. U septembru 2005. je izdala drugi parfem poznat kao 'Fantasy'.
Godine 2004. Spears je, zahvaljujući osobnom prijateljstvu sa Madonnom, postala sljedbenica religijskog kulta Kabbalah Center. U julu 2004. je objavila zaruke sa Kevinom Federlineom, plesačem koga je upoznala prije nekoliko mjeseci. One su izazvale veliku pažnju i zbog toga što je Federline nedugo prije toga prekinuo vezu sa glumicom Shar Jackson, koja je u trenutku prekida nosila Federlineovo dijete. Spears i Federline su se vjenčali 18. septembra 2004. iako je brak zbog odredbi predbračnog ugovora formalno stupio na snagu tek 6. oktobra iste godine. Zaruke i vjenčanje u petodijelnoj reality TV-seriji Britney and Kevin: Chaotic emitiranoj 2005.
Krajem iste godine je izdala i svoj prvi kompilacijski album Greatest Hits: My Prerogative, na kome su se našli i hitovi My Prerogative i Do Something.
Kriza u privatnom životu i karijeri (2005 - 2008)
Britney Spears se sljedećih nekoliko godina nastojala posvetiti porodičnom životu. 14. septembra 2005. godine je rođen njen prvi sin Sean Preston Spears Federline. S obzirom da je njena producentska kuća Jive Records htjela skratiti fanovima vrijeme do novog studijskog albuma, u novembru 2005. je izdan album remiksanih hitova, B In The Mix: The Remixes.
U februaru 2006. su objavljene snimke na kojima vozi automobil sa Seanom u krilu, umjesto na zadnjem sjedištu, a što je izazvalo kritike aktivista za sigurnost djece u prometu i potaklo niz špekulacija o njenim roditeljskim sposobnostima. U martu iste godine se pojavila u gostujućoj ulozi u TV-seriji Will i Grace, a u maju 2006. godine je objavila kako je ponovo trudna. U junu je objavila da napušta Kabala centar jer je "dijete njena jedina religija". Nekoliko mjeseci kasnije je gola pozirala za naslovnicu časopisa Harper's Baazar. U međuvremenu su američki i svjetski mediji počeli intenzivno objavljivati vijesti o problemima u braku sa Federlineom, ovisnosti o alkoholu i drogama, kao i psihičkoj nestabilnosti. Njen drugi sin, Jayden James Federline, rođen je 12. septembra 2006.
U septembru iste godine je Spears ponovno nastupila na dodjeli MTV-jevih muzičkih nagrada, pjevajući Gimme More, pjesmu sa svog novog albuma Blackout. Nastup je ocijenjen kao veliki fijasko njene karijere, ali je pjesma kasnije postala veliki hit. Album izdan sljedeće godine je doživio pozitivne kritike i nazivan je najboljim u dotadašnjoj karijeri Britney Spears, ali se po komercijalnim rezultatima nije mogao mjeriti sa ranijim uspjesima. Krajem iste godine je započela vezu sa Adnanom Ghalibom, paparazzo fotografom.
Već na početku 2008. je došlo do nove krize. 3.janaura 2008. je odbila vratiti djecu svom mužu, koji je na to pozvao policiju. Spears je tada prvi put hospitalizirana u bolnici Cedars-Sinai; tada je dva dana bila podvrgnuta psihijatrijskom promatranju. Nakon toga je Federlineu sud u izvanrednom postupku dao puno skrbništvo nad djecom. 31.januara je Spears ponovno prisilno hospitalizirana, a u bolnici je ostala do 6. februara. Mediji su tada objavljivali špekulacije o tome da joj je dijagnosticiran bipolarni poremećaj. Sud joj je prije toga privremeno oduzeo poslovnu sposobnost i kao staratelja nad njenom imovinom imenovao oca James Spearsa i advokata Andrew Walletea.
Usprkos stalnih špekulacija o kraju karijere, Spears se nakon izlasaka iz bolnice, u proljeće 2008. godine. pojavila u maloj, ali kasnije hvaljenoj gostujućoj ulozi u TV-seriji How I Met Your Mother. U julu 2008. je postigla novi sporazum sa mužem, na temelju koga je dobila pravo posjećivati svoje sinove.
Rehabilitacija i novi uspjesi (2008 - 2010)
Novi početak muzičke karijere Britney Spears je predstavljala ceremonija dodjele MTV-jevih nagrada, na kojima je Britney Spears osvojile tri nagrade za videospot pjesme Piece of Me. Događaje pred ceremoniju i nakon nje su zabilježile MTV-ove kamere u dokumentarcu Britney: For the Record u kome ona, između ostalog, nastoji objasniti svoje ranije postupke i samodestruktivno ponašanje. 15. oktobra je izdan Womanizer, prvi singl sa albuma Circus. Sam album je izdan na njen rođendan 2. decembra i postao je peti album koji se našao prvom mjestu top-liste.
U martu 2009. je Spears otišla na još jednu veliku turneju pod nazivom The Circus Starring Britney Spears. 24. novembra 2009. je objavila svoju drugu kompilaciju najvećih hitova u čast svojoj 10-godišnjoj karijeri pod nazivom The Singles Collection. Album je sadržavao novu pjesmu 3 koja je objavljena kao singl. Pjesma se plasirala na vrhu ljestvice Billboard Hot 100 i time je postala njen treći hit koji se plasirao na vrhu ljestvice.
Femme Fatale i X Factor (2011-2012)
16. juna 2011. godine Britney je startovala svoju Femme Fatale turneju u Kaliforniji. Turneja je zavrsila 10. decembra 2011. nakon 79 nastupa. DVD sa turneje je izasao 21. novembra 2011.
Britney je bila sudija u američkoj verziji "X Factora" od septembra do decembra 2012. godine za navodnih 15 miliona dolara. Ona je takođe snimila pjesmu sa will.i.am-om koja se zove Scream & Shout koja je dio njegovog albuma #willpower (2013).
Osmi album i nastupi u Las Vegasu (2013)
Britney je počela raditi na svom albumu koji se zove Britney Jean nakon završetka "X Factora". Album je izašao u prodaju 3. decembra iako je bio pušten fanovima na slušanje sedam dana prije službene objave. will.i.am je izvršni producent ovog albuma.
Britney je snimila pjesmu ``Ooh La La`` za film ``Štrumpfovi 2``. U spotu za pjesmu se pojavljuju i njeni sinovi.
Kritike i društveni uticaj
Meteorski uspon Britney Spears i njen dugogodišnji ostanak na vrhu američke muzičke industrije su je učinili predmetom zanimanja mnogih komentatora popularne kulture, kao i muzičkih kritičara. Za nju je karakteristično kako njen komercijalni uspjeh u pravilu nije bio praćen velikim oduševljenjem od strane kritičara, a od kojih su je neki proglašavali oličenjem svega negativnog u suvremenoj industriji zabave u svijetu. Najkarakterističnija i najčešća kritika na račun Britney Spears se tiče njenih ograničenih pjevačkih sposobnosti, odnosno izbora pjesama u kojima one rijetko ili nikada ne dolaze do izražaja. S time se složila i sama Spears ustvrdivši da ...Baby One More Time nije predstavljala izazov u tom pogledu. Kritičari u pravilu njen uspjeh tumače vrhunskom produkcijom, odnosno koreografijom u nastupima uživo, te spektakularnim videospotovima. Zbog toga se Spears često smatra ne "autentičnom" muzičarkom nego "umjetnim proizvodom"; takve stavove, između ostalih, dijeli i hrvatska pjevačica Anđa Marić. Spears je također predmetom kritika, odnosno uz to vezanih špekulacija da na svojim koncertima pjeva na playback; dio kritičara, međutim, smatra da je korištenje takvih tehnika razumljivo i opravdano s obzirom da njeni obožavatelji od nje ionako očekuju savršenu predstavu koju nije moguće postići bez digitalnih tehnika na koje ih je navikla na svojim CD-ovima i videospotovima.
Britney Spears je također predmetom kritika ne toliko zbog svoje muzike, koliko zbog svog javnog imidža, odnosno potencijalno štetnog uticaja na generacije svojih brojnih obožavatelja koje je stekla prethodnih godina. To se prije svega odnosi na njeno inzistiranje na nošenju provokativne odjeće, te korištenja često malo ili nimalo implicitnih aluzija na seks u svojim javnim nastupima, pogotovo u slučajevima kada je sebe istovremeno nastojala predstaviti kao "normalnu djevojku". U očima njenih kritičara se smatra odgovornom za trend sve veće seksualizacije adolescentica kroz egzibicionističku modu i seksualno provokativno ponašanje, a koje mlade žene kondicionira da sebe prvenstveno smatraju seksualnim objektima. S druge strane, Britney Spears je na samom početku karijere bila predmetom kritika i zbog iznošenja konzervativnih društvenih stavova, odnosno promoviranja seksualne apstinencije. Liberalni i lijevo orijentirani dio javnosti joj je, međutim, najviše zamjerao zbog podrške Georgeu W. Bushu i ratu u Iraku, a što je bio jedan od rijetkih primjera u inače anti-ratno nastrojenoj američkoj i svjetskoj muzičkoj industriji; tu je izjavu 2004. ljevičarski filmaš Michael Moore ubacio u svoj dokumentarni film Fahrenheit 9/11, a ta scena, za koju je dobila i "nagradu" Razzie "za najgoru žensku sporednu ulogu", ona ju je u očima velikog dijela javnosti trajno obilježila kao ličnost upitne inteligencije.
Britney Spears se, pogotovo od 2003. godine i znamenitog poljupca sa Madonnom, počela pokazivati otklon od konzervativnih vrijednosti, a zahvaljujući njemu je stekla i status gej ikone. Ipak, njeni problemi, uglavnom vezani za razuzdani privatni život su je posljednjih godina učinili i oličenjem svega negativnog što se može dogoditi osobama koje se bez dovoljno zrelosti ili životnog iskustva upuste u način života karakterističan za svijet celebrityja, kao i oličenjem svega negativnog u suvremenim medijima kojima životne nedaće celebrityja služe kao glavni sadržaj umjesto njihovih stvarnih dostignuća.
Pipekolinska kiselina
Pipekolinska kiselina je organsko jedinjenje, koje sadrži 6 atoma ugljenika i ima molekulsku masu od 129,157 Da.
Britney Spears
Kritike i društveni uticaj
Britney Spears je kao svoje najveće uzore i inspiraciju navodila Madonnu i Janet Jackson. Usporedbe s Madonnom su pogotovo dobile na važnosti zahvaljujući suradnji dviju umjetnica, kao i Madonninim izjavama u kojima ona Britney Spears vidi kao vlastitu nasljednicu. Najviše sličnosti između Spears i Madonne se obično navodi u tome što su obje na početku karijere također bile predmetom kritika zbog slabih vokalnih mogućnosti, kao i da su stalno mijenjale svoj imidž.
Filmografija
''
Coenred od Mercije
Coenred (također navođen i pod imenom Cenred; fl. 675–709) bio je kralj anglosaksonske države Mercije od 704. do 709. Bio je sin kralja Wulfherea, odnosno nećak svog prethodnika Æthelreda. Na prijestolje je došao nakon što je 709. Æthelred abdicirao kako bi postao redovnik. O Coenredovoj ima malo podataka, iako neki od oskudnih izvora njegovog vremena sugeriraju kako je svoju državu morao braniti od velških napada. Za Coenreda nije poznato da se ikada oženio ili imao djecu, iako ga kasniji izvori navode kao pretka mercijskog kralja Wigstana koji je živio u 9. vijeku. Godine 709. je Coenred odlučio slijediti primjer mnogih tadašnjih anglosaksonskih kraljeva, te je abdicirao i otišao na hodočašće u Rim te tamo proveo ostatak života kao redovnik. Na prijestolju ga je naslijedio Æthelredov sin Ceolred.
Congis-sur-Thérouanne
Konži sir Teruan je naseljeno mesto u Francuskoj u regionu Pariski region, u departmanu Sena i Marna.
Po podacima iz 1990. godine broj stanovnika u mestu je bio 1.277, a gustina naseljenosti je iznosila 84 stanovnika/km².
Santo Spirito, Bari
Santo Spirito je naselje u Italiji u provinciji Bari, u regiji Apulija.
Prema proceni iz 2011. u naselju je živelo 1000 stanovnika. Naselje se nalazi na nadmorskoj visini od -9999 m.
Dragan Petrovski
thumb|desno|400px|Dragan Petrovski na izložbi "Tragom ravnice" u Belom Manastiru 5. XII. 2009. godine Dragan Petrovski (Šabac, 25. VIII. 1952. - Novi Sad, 14. II. 2010), slikar i likovni pedagog, nekad živio i radio u Belom Manastiru.
Životopis
Osnovnu i Srednju medicinsku školu – odsjek zubnih tehničara - završio je u rodnom gradu, a Višu pedagošku školu završio je u Beogradu. Poslije diplomiranja upisao je Pedagoški fakultet u Rijeci, gdje je diplomirao u klasi Antona Depopea i stekao zvanje profesora likovnog odgoja i likovnih umjetnosti.
Jedan dio života proživio je u Belom Manastiru i radio kao zubotehničar te likovni pedagog u belomanastirskoj osnovnoj i srednjoj školi. Do smrti radio je u Medicinskoj školi "7. april" u Novom Sadu.
Slikarstvo
Uglavnom je radio slike u ulju. Njegove slike nalaze se na svim kontinentima. Imao je preko 150 grupnih i samostalnih izložbi. Izlagao je u Belom Manastiru, Dardi, Dortmundu, Minhenu, Mohaču, Novom Sadu, Osijeku, Šapcu, Šećerani, Štutgartu … Učesnik je mnogi likovnih kolonija i dobitnik više nagrada i priznanja.
Izložbe
left|thumb|250px|Slika "Mrkopalj" thumb|desno|250px|Slika "Zeleno žito"
Tragom ravnice
Slikarska izložba "Tragom ravnice" bila je otvorena u predvorju Kina Beli Manastir od 5. XII. do 18. XII. 2009. godine u organizaciji Centra za kulturu Grada Belog Manastira. Na njoj je bilo izloženo 17 slika (od kojih su većina motivski vezane za Baranju); "Kopački rit", "Pogled sa Banske kose", "Dunavac", "Motiv sa rijeke, "Zeleno žito", "U magli", "Buket I", "Bulet II", "Buket III", "Voćnjak", "Motiv iz Kopačeva", "Čičak", "Motiv sa Dunavca", "Vrbe", "Puškaš", "Mrkopalj" i "Poplava".
Za izložbu je bio pripremljen katalog i pozivnica, a u lokalnim novinama (Slavonski dom, Glas Slavonije, zagrebačke Novosti) objavljeni su članci o izložbi.
Polifosfat-glukoza fosfotransferaza
Polifosfat-glukoza fosfotransferaza (, polifosfatna glukokinaza, polifosfat-D-(+)-glukoza-6-fosfotransferaza, polifosfat-glukozna 6-fosfotransferaza) je enzim sa sistematskim imenom polifosfat:D-glukoza 6-fosfotransferaza. Ovaj enzim katalizuje sledeću hemijsku reakciju
Za rad ovog enzima je neophodna neutralna so, e.g. KCl. Da bi se ostvarila maksimalna aktivvnost neophodan je glukozamin.
Dipirocetil
Dipirocetil je organsko jedinjenje, koje sadrži 11 atoma ugljenika i ima molekulsku masu od 238,194 Da.
Chambers County, Texas
je okrug u američkoj saveznoj državi Teksas. Po popisu iz 2010. godine broj stanovnika je 35.096.
Cui Hao (pjesnik)
Cvei Hao (, 704？–754) je bio Kineski pesnik iz Tang dinastije.
Cvei Hao je bio rođen u Bijendžou (, današnji Kajfen) i položio carske ispite 723. godine. Zna se da je mnogo putovao kao činovnik, naročito između godina 723-744. On je poznat za tri teme u poeziji—žene, granične ispostave i pejsaže. 15 pesama postoje na temu žene i 15 pesama postoje na zadnje dve teme. Njegova najpoznatija pesma je Paviljon žutog ždrala.
Kasnije je ražalovan i upućen u udaljene krajeve Kine.
Bitka kod Filipopolisa (250)
Bitka kod Filipopolisa se odigrala godine 250. u Trakiji između gotskih plemena na čelu sa kraljem Knivom na jednoj strani, i rimskih snaga na drugoj strani. Prije bitke je Kniva na čelu velike vojske (koja je, prema nekim izvorima, brojala čak 300.000 ljudi) prešla Dunav i prodrla na teritoriju rimske provincije Mezije. Kniva je pri tome koristio sve veću slabost rimske države, odnosno zauzetost njene vojske građanskim ratovima karakterističnima za krizu 3. vijeka. Goti su prodrli duboko na jug i kod mjesta Beroe uspjeli poraziti snage cara Decija. Potom su se okrenuli gradu Filipopolis (današnji Plovdiv) i stavili ga pod opsadu. Neki antički izvori sugeriraju da im je pomagao Tit Julije Prisk, guverner Mezije koji se nakon bitke kod Beroe proglasio za cara. U svakom slučaju, grad je nakon duge opsade zauzet, i prema navodima antičkih historičara su Goti tada pobili preko 100.000 žitelja. Kniva se sa plijenom krenuo povlačiti na sjever, kada su ga 251. sustigle pregrupirane Decijeve snage. To je dovelo do bitke kod Abrita u kojoj su Rimljani poraženi a Decije poginuo.
Vallemaio, Frosinone
Vallemaio je naselje u Italiji u provinciji Frosinone, u regiji Lazio.
Prema proceni iz 2011. u naselju je živelo 409 stanovnika. Naselje se nalazi na nadmorskoj visini od 293 m.
Elmwood, Nebraska
Elmwood je selo u američkoj saveznoj državi Nebraska. Po popisu stanovništva iz 2010. u njemu je živelo 634 stanovnika.
Eisenberg (Pfalz)
Ajzenberg je grad u njemačkoj saveznoj državi Rajna-Palatinat. Jedno je od 81 opštinskog središta okruga Donersberg. Prema procjeni iz 2010. u gradu je živjelo 9.537 stanovnika. Posjeduje regionalnu šifru (AGS) 7333019.
Geografski i demografski podaci
mini|levo|250px|Položaj grada u okrugu Donersberg Ajzenberg se nalazi u saveznoj državi Rajna-Palatinat u okrugu Donersberg. Grad se nalazi na nadmorskoj visini od 183 metra. Površina opštine iznosi 18,7 km². U samom gradu je, prema procjeni iz 2010. godine, živjelo 9.537 stanovnika. Prosječna gustina stanovništva iznosi 509 stanovnika/km².
Stala & so.
Stala & So. je finski hard rok bend formiran 1997 godine. Bend je oformio pevač, Stala.
Inspiraciju za svoj rad crpe iz glam rok bendova i pevača 1970-ih i 1980-ih godina kao što su T-Rex, Slade i David Bowie. 2010 godine pozvani su da učestvuju na finskom izboru za pesmu evrovizije 2011 godine u Dizeldorfu, Nemačka. Bend je prihvatio poziv i nastupio na izboru sa pesmom "Pamela".
Elsie, Nebraska
Elsie je selo u američkoj saveznoj državi Nebraska. Po popisu stanovništva iz 2010. u njemu je živelo 106 stanovnika.
Dirlotapid
Dirlotapid je organsko jedinjenje, koje sadrži 40 atoma ugljenika i ima molekulsku masu od 674,710 Da.
O-sukcinilbenzoatna sintaza
O-sukcinilbenzoatna sintaza (, o-sukcinilbenzojevo kiselinska sintaza, OSB sintaza, OSBS, 2-sukcinilbenzoatna sintaza, MenC) je enzim sa sistematskim imenom (1R,6R)-6-hidroksi-2-sukcinilcikloheksa-2,4-dien-1-karboksilat hidrolijaza (formira 2-sukcinilbenzoat). Ovaj enzim katalizuje sledeću hemijsku reakciju
Ovaj enzim pripada enolaznoj superfamiliji.
Case Cavicchi, Teramo
Case Cavicchi je naselje u Italiji u provinciji Teramo, u regiji Abruzzo.
Prema proceni iz 2011. u naselju je živelo 28 stanovnika. Naselje se nalazi na nadmorskoj visini od 103 m.
Callensburg, Pennsylvania
Kalensberg je grad u američkoj saveznoj državi Pensilvanija.
Demografija
Po popisu iz 2010. godine broj stanovnika je 207, što je 17 (-7,6 %) stanovnika manje nego 2000. godine.
Distigmin
Distigmin je organsko jedinjenje, koje sadrži 22 atoma ugljenika i ima molekulsku masu od 576,322 Da.
Balschwiller
Balšviler je naselje i opština u istočnoj Francuskoj u regionu Alzas, u departmanu Gornja Rajna koja pripada prefekturi Altkirh.
Po podacima iz 1999. godine u opštini je živelo 762 stanovnika, a gustina naseljenosti je iznosila 77 stanovnika/km². Opština se prostire na površini od 9,79 km². Nalazi se na srednjoj nadmorskoj visini od 280 metara (maksimalnoj 348 m, a minimalnoj 273 m).
Hennigsdorf
Henigsdorf je grad u njemačkoj saveznoj državi Brandenburg. Jedno je od 19 opštinskih središta okruga Oberhafel. Prema procjeni iz 2010. u gradu je živjelo 25.729 stanovnika. Posjeduje regionalnu šifru (AGS) 12065136.
Geografski i demografski podaci
mini|levo|250px|Položaj grada u okrugu Oberhafel Henigsdorf se nalazi u saveznoj državi Brandenburg u okrugu Oberhafel. Grad se nalazi na nadmorskoj visini od 33 metra. Površina opštine iznosi 31,3 km². U samom gradu je, prema procjeni iz 2010. godine, živjelo 25.729 stanovnika. Prosječna gustina stanovništva iznosi 822 stanovnika/km².
Iliff, Colorado
je grad u američkoj saveznoj državi Kolorado.
Demografija
Po popisu iz 2010. godine broj stanovnika je 266, što je 53 (24,9 %) stanovnika više nego 2000. godine.
Zuo Si
Zuo Si (kinesko pismo: 左思; Hanyu Pinyin: Zuǒ Sī) (250–305), kurtoazno ime Taichong (太沖), bio je kineski pjesnik i pisac iz doba Zapadne dinastije Jin. Potekao je iz aristokratske porodice konfucijanskih učenjaka iz Linzija, a sestra Zuo Fen mu je kasnije postala konkubinom cara Wua. Oko godine 280. je slavan zahvaljujući pjesmi Rapsodija o prijestolnici Shua (蜀都赋) posvećenoj gradu Chengdu, prijestolnici države Shu Han, jednom od Tri kraljevstva. Pjesma je stekla takvu popularnost i toliko se često prepisivala da je zbog toga naglo porasla cijena papira u carskoj prijestolnici Luoyang. Iz tog vremena potiče izreka "papir je skup u Luoyangu" (洛阳纸贵) kojim se opisuje kvaliteno književno djelo.
Rudolf Hercigonja
Rudolf Hercigonja (Zagreb, 10. decembar 1896 - Moskva, 11. januar 1938) je bio hrvatski revolucionar, atentator, u mladosti anarhist, potom komunist.
Za vrijeme Austro-Ugarske bio je atentator na mađarskog bana Hrvatske Ivana Skerlecza 1914. godine, potom zatvorenik u Lepoglavi. O svojim zatvorskim danima napisao je knjigu »Lepoglavski vampiri«.
U Kraljevini SHS jedan je od osnivača KPJ i SKOJ-a, te organizator terorističke organizacije Crvena pravda. Bio je glavni inicijator atentata na ministra unutrašnjih poslova Milorada Draškovića.
Nakon bekstva iz zemlje bio je aktivist Komunističke Internacionale. Ubijen je tokom staljinističke čistke u SSSR.
Biografija
Rudolf Hercigonja je rođen 10. prosinca 1896. godine u Zagrebu, u velikoj radničkoj obitelji. Po zanimanju je bio ekonomist. U mladosti je pokazivao izrazita anarhistička shvatanja.
Revolucionarni rad u Austro-Ugarskoj
Hercigonja je od mladosti pripadao revolucionarnom pokretu. Završio je četiri razreda gimnazije, sa Đukom Cvijićem, Kamilom Horvatinom, Augustom Cesarecom i drugim, sa kojima je bio povezan u đačkim organizacijama. Bio je povezan sa srpskim oslobodilačkim organizacijama u Austro-Ugarskoj i zalagao se za srpsko-hrvatsko zbližavanje.
Nakon male mature upisao je Trgovačku akademiju. 1912. godine Hercigonja se povezao sa mladobosanskim revolucionarom Vladimirom Gaćinovićem. 1913. godine upoznaje se sa zagrebačkim anarhistom Marijanom Jakšićem, sa kojim osniva tajnu revolucionarnu organizaciju. Njih dvojica potom prelaze u Beograd, gde se povezuju sa sličnomišljenicima iz Narodne odbrane i drugih organizacija. Oni su se vratili iz Srbije oduševljeni, govoreći da su tamo našli "više slobode nego u Hrvatskoj". Po povratku su okupili oko sebe grupu omladinaca revolucionara.
minijatura|[[Lepoglava nekad.]] 1914. godine, kao osamnaestogodišnjak, sa još jednim omladincem Jakovom Šaferom je pokušao atentat na mađarskog bana Hrvatske i Slavonije baruna Ivana Skerlecza, "čovjeka koji je mrzio Hrvate". Šafer i Hercigonja su 29. maja 1914. pokušali bombama da izvedu atentat u Zagrebačkoj operi, na hrvatskog bana Škrleca i nadvojvodu Leopolda Salvatorea. Atentat je propao, a Hercigonja je ubrzo uhapšen, kako on veruje, na osnovu izdaje bivšeg člana organizacije Marijana Jakšića. Osuđen je na 8 godina robije za "zločinstvo potajnog umorstva" i "zločinstvo veleizdaje". Kaznu je izdržavao u zatvoru u Lepoglavi, gde je bio podvrgnut torturi.
Revolucionarni rad u Jugoslaviji
Videvši da se stvaranjem Kraljevine SHS njegovi ideali slobode nisu ostvarili, Hercigonja pristupa komunističkom pokretu. Posebno je bio ogorčen što je upravnik lepoglavske kaznione, Josip Šaban, ostao na položaju. Hercigonja je član KPJ od osnivanja 1919. godine. Takođe je jedan od organizatora osnivačke konferencije SKOJ-a. 10. listopada 1919. godine izabran je za člana sekretarijata Privremenog odbora SKOJ-a, a neki izvori ga navode kao sekretara CK SKOJ-a. Od 1. prosinca 1919. je prvi glavni urednik glasila Komunističke omladine Jugoslavije »Crvena zastava«.
27. ožujka 1920. godine je žestoko govorio na velikom štrajku rudara ugljenika Ivanec i Ladanje (kotar Ivanec), a isto tako Maretić, Konjščina, Golubovec Stari i Golubovec Novi (kotar Zlatar).
Na prvom kongresu SKOJ-a u Beogradu 14. lipnja 1920. delegacija zagrebačkih skojevaca istupila je protiv sudjelovanja Partije na predstojećim izborima za Konstituantu. Naročito je protiv toga istupao član najužeg rukovodstva SKOJ-a Rudolf Hercigonja, uz podršku veće grupe zagrebačkih srednjoškolaca i studenata. Zbog toga su članovi partijskog rukovodstva Đuka Cvijić i Kamilo Horvatin dobili zadatak da ga uvjere u ispravnost odluke CK КРЈ. Hercigonja i grupa oko njega kvalificirani su kao »pelagićevsko-anarhistička grupa«. Sa njim su bili Zlatko Šnajder, Janko Mišić, Marijan Stilinović i Rodoljub Čolaković. Njima se suprotstavljao član rukovodstva SKOJ-a Štefek Cvijić.
thumb|250px|Neki od članova "Crvene pravde", koja je sebi stavila u zadatak da se obračuna sa tvorcima [[Obznana|Obznane. S leva na desno: Alija Alijagić, Nikola Petrović, Rodoljub Čolaković, Stevo Ivanović i Dinko Lopandić.]]
Nakon donošenja Obznane, Hercigonja veruje da je individualni teror jedino preostalo sredstvo borbe proletarijata u Kraljevini Srba, Hrvata i Slovenaca. On inicira osnivanje Crvene pravde, revolucionarne terorističke organizacije koju je u februaru 1921. u Zagrebu osnovala grupa mladih komunista, nezadovoljnih oportunističkom politikom tadašnjeg partijskog rukovodstva. "Crvenopravdaši" su bili rešeni na radikalne metode borbe, teror i atentate. Pored Hercigonje, vođe su bili Rodoljub Čolaković i Janko Mišić.
Hercigonja je posle zakonske zabrane komunističkog delovanja uspeo da pridobije brojne skojevce za ideju individualnih terorističkih akcija. Mreža sa trojkama bi trebala da se raširi preko cele Jugoslavije, članovi bi se odrekli imovine, porodice, njima bi komandama upravljao izvršni komitet. Termin i institucija “izvršni komitet” preuzet je od ruske terorističke organizacije Narodna volja. Rudolf Hercigonja je bio u vezi i sa aktivistima u radničkom pokretu (August Cesarec, Đuka Cvijić i Simo Miljuš).
Cogno, Padova
Cogno je naselje u Italiji u provinciji Padova, u regiji Veneto.
Rudolf Hercigonja
Revolucionarni rad u Jugoslaviji
Učestvovao je u pripremi atentata na ministra policije Draškovića. Međutim, ubrzo se povlači i protiv je atentata, jer "ideje iz manifesta nisu još popularizirane". Neki smatraju da je pod pritiskom partijskog rukovodstva odustao je od terorističkih akcija. No, ostali omladinci — Alija Alijagić, Dimitrije Lopandić, Rodoljub Čolaković - odlučuju ga izvrše. Jula 1921. godine crvenopravdaš Alija Alijagić je izvršio atentat na ministra policije Milorada Draškovića, ubivši ga sa dva revolverska metka. Kada su posle atentata počela hapšenja, osnivač „Crvene pravde“ Rudolf Hercigonja je pobegao u inostranstvo.
Emigracija u SSSR
Hercigonja je iz Jugoslavije uspeo ilegalno preći u Austriju preko Maribora. U Beču se susreo s članovima partijskog rukovodstva Đukom Cvijićem i Kamilom Horvatinom koji su ranije emigrirali u Beč. Prema podacima Ministarstva unutrašnjih poslova kraljevine SHS od 4. veljače 1922. godine, on se skrivao pod imenom Milan Ajsenster u Beču. Međutim, austrijska ga policija nije uspjela pronaći. U Beču je čekao dozvolu za odlazak u Moskvu. U to vrijeme u Beču se nalazila dosta brojna jugoslavenska emigracija koja se okupljala oko Kluba jugoslavenskih studenata marksista.
S dozvolom zamjeničkog rukovodstva KPJ Triše Kaclerovića i Moše Pijade, on je sastavio pismo i »kurirsku propusnicu« koju mu je navodno izdao ministar Svetozar Pribićević i to poslao u Beograd bivšem predsjedniku vlade Stojanu Protiću, koji ih je objavio u listu »Radikal«. Pismo i navodna »kurirska propusnica« optuživali su ministra Pribićevića i vladu za navodnu pomoć u organizaciji atentata na ministra Draškovića. Ovi »dokumenti« su izazvali javni sukob Protić — Pribićević, ali nisu ublažili kaznu komunistima suđenim u vidovdanskom procesu u Beogradu, a niti pomogli da Alija Alijagić ne bude obješen.
Jula 1922. godine sudjelovao je na prvoj partijskoj konferenciji u Beču. U svibnju 1923. godine je bez potrebnih dokumenata upućen u Sovjetsku Rusiju, usled čega je po dolasku u Lenjingrad zadržan tri mjeseca u zatvoru. Kada je njegov predmet ispitan, upućen je na rad u Moskvu, pod lažnim imenom Sergej Nikolajevič Mironov. Radio je kao instruktor CK u Međunarodnoj organizaciji za pomoć revolucionarima, koja je bila u sastavu Kominterne. Ta je organizacija preko radničkog pokreta djelovala aktivno u mnogim evropskim zemljama. U toj organizaciji primljen je za člana Ruske komunističke partije (boljševika). Kao instruktor CK MOPR-a boravio je u toku 1926—1927. godine u Meksiku.
16S rRNK (adenin1518-N6/adenin1519-N6)-dimetiltransferaza
16S rRNK (adenin1518-N6/adenin1519-N6)-dimetiltransferaza (, S-adenozilmetionin-6-N',N'-adenozil (rRNK) dimetiltransferaza, KsgA, ksgA metiltransferaza) je enzim sa sistematskim imenom S-adenozil-L-metionin:16S rRNK (adenin1518-N6/adenin1519-N6)-dimetiltransferaza. Ovaj enzim katalizuje sledeću hemijsku reakciju
KsgA proizvodi modifikaciju ribozomalne RNK koja je u najvećoj meri konzervirana, dimetilaciju adenina1518 i adenina1519 u 16S rRNK. Vrste koje nemaju ovu metilazu su otporne na kasugamicin.
Rudolf Hercigonja
Emigracija u SSSR
Početkom 1930-ih godina iz MOPR-a je premješten u Komesarijat za planiranje (gosplan). Po zadatku ove ustanove često je putovao po Sovjetskom Savezu, naročito u Sibir, gdje se prehladio pa mu se aktivirala tuberkuloza. Jedno je vrijeme bio zadužen za rad u jugoslavenskom emigrantskom klubu u kojem se sakupljala sva jugoslavenska emigracija u Moskvi. Zatim je do 1935. godine bio pomoćnik predstavnika KPJ pri Izvršnom komitetu Komunističke internacionale Vladimira Ćopića. U to vrijeme pripadao je grupi užeg partijskog aktiva u Moskvi, koji su činili: Josip Broz, Štefek Cvijić, Radomir Vujović, Filip Filipović, Božidar Maslarić, Edvard Kardelj, Roman Filipčev, Dragutin Gustinčič i Stjepan Zinić.
Učestvovao je u pripremama za Sedmi kongres Kominterne 1935. godine. Nakon kongresa poslan je na rad u izdavačko poduzeće Kominterne »Inostrani radnik«. To se poduzeće bavilo izdavanjem marksističke literature, među kojom izdavanjem izabranih djela Lenjina na hrvatsko-srpskom jeziku. Tih godina je Hercigonja napisao brošuru o nacionalnom pitanju, ali do danas nije ustanovljena sudbina njegovog spisa.
Hercigonja je krajem 1936. godine kad je počeo građanski rat u Španjolskoj tražio da ga pošalju kao dobrovoljca u Španjolsku. Međutim, Kominterna ga nije puštala »zbog njegovog bježanja iz Jugoslavije 1921. godine«.
Hapšenje i smrt
1937. godine Mironov je bio kandidat za odlazak na rad u Kanadu da radi među jugoslovenskim iseljenicima. Međutim, on nije dočekao rješenje Kominterne o odlasku u Kanadu, jer je 23. kolovoza 1937. godine uhapšen. O tome njegova žena Barica Debeljak piše:
Rudolf Hercigonja je ubijen tokom Staljinove velike čistke, 11. siječnja 1938. godine, "zbog špijunaže i pripreme terorističkih akata". Streljan je na poligonu Komunarka kraj Moskve.
Posmrtno je rehabilitiran od Vojnog kolegija Vrhovnog suda SSSR-a 3. listopada 1963. godine.
Kvantna hemija
Kvantna hemija je grana hemije čiji je primarni fokus na primeni kvantne mehanike u fizičkim modelima i eksperimentima hemijskih sistema. Ona se sastoji od tesne sprege eksperimentalnih i teoretskih metoda:
Kvantna hemija istražuje hemijske fenomene.
Vidi još
• 2
705
Godina 705. (DCCV) bila je redovna godina koja počinje u četvrtak u julijanskom kalendaru. Oznaka 705. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Seymour, Indiana
Simor je grad u američkoj saveznoj državi Indijana.
Essex, Massachusetts
Eseks je naseljeno mesto bez administrativnog statusa u američkoj saveznoj državi Masačusets.
Demografija
Po popisu iz 2010. godine broj stanovnika je 1.471, što je 45 (3,2 %) stanovnika više nego 2000. godine.
Cherokee County, Texas
je okrug u američkoj saveznoj državi Teksas. Po popisu iz 2010. godine broj stanovnika je 50.845.
Demografija
Prema popisu stanovništva iz 2010. u okrugu je živelo 50.845 stanovnika, što je 4.186 (9,0%) stanovnika više nego 2000. godine.
Li Fuguo
Li Fuguo (李輔國; 704 – 8. novembar 762 ), rođ. kao Li Jingzhong (李靜忠), od 757. do 758. poznat kao Li Huguo (李護國), formalno Princ Chou od Bolua (博陸醜王), bio je kineski dvorski eunuh u službi dinastije Tang. Politički uspon je počeo u službi Li Henga (budući car Suzong), krunskog princa za vrijeme vladavine njegovog oca cara Xuanzonga. Li Fuguo je podržao Li Hengovo preuzimanje prijestolja, kada je za vrijeme krvavog Anshi Ustanak, cijelo Carstvo bačeno u metež. S vremenom je postao izuzetno moćan zahvaljujući savezu sa Suzongovom suprugom caricom Zhang; kada se savez raskinuo, Li Fuguo je iskoristio carevu smrt 762. kako bi je ubio. U administraciji je Suzonogovog sina i nasljednika cara Daizonga je nakratko preuzeo najviše dužnosti, ali ga je car brzo smijenio a potom dao ubiti.
Scilo-inozamin 4-kinaza
Scilo-inozamin 4-kinaza (, scilo-inozaminska kinaza (fosforilacija), scilo-inozaminska kinaza, ATP:inozamin fosfotransferaza) je enzim sa sistematskim imenom ATP:1-amino-1-dezoksi-scilo-inozitol 4-fosfotransferaza. Ovaj enzim katalizuje sledeću hemijsku reakciju
Ovaj enzim takođe deluje na streptamin, 2-dezoksistreptamin i 1D-1-guanidino-3-amino-1,3-didezoksi-scilo-inozitol.
Childress County, Texas
je okrug u američkoj saveznoj državi Teksas. Po popisu iz 2010. godine broj stanovnika je 7.041.
Demografija
Prema popisu stanovništva iz 2010. u okrugu je živelo 7.041 stanovnika, što je 647 (8,4%) stanovnika manje nego 2000. godine.
Piperinska kiselina
Piperinska kiselina je organsko jedinjenje, koje sadrži 12 atoma ugljenika i ima molekulsku masu od 218,205 Da.
Herzberg (Elster)
Hercberg je grad u njemačkoj saveznoj državi Brandenburg. Jedno je od 33 opštinska središta okruga Elbe-Elster. Prema procjeni iz 2010. u gradu je živjelo 10.275 stanovnika. Posjeduje regionalnu šifru (AGS) 12062224.
Elwood, Nebraska
Elwood je selo u američkoj saveznoj državi Nebraska. Po popisu stanovništva iz 2010. u njemu je živelo 707 stanovnika.
Teodora Hazarska
Teodora od Hazarije ili Teodora Hazarska (fl. 703 - 7, bila je bizantska carica od 705. do 711. godine, odnosno druga supruga cara Justinijana II. Odrasla je kao hazarska princeza, odnosno kćer neimenovanog hazarskog kana kod koga se 703/704. sklonio svrgnuti Justinijan II, pobjegavši iz izgnanstva u Hersonu. Ni njoj ime nije poznato. Kan ju je dao za suprugu Justinijanu, koji je potom dao krstiti, davši joj ime Teodora. Čuvši za to, bizantski car Tiberije III je podmitio kana kako bi Justinijana izručio. Teodora, koja je tada nosila Justinijanovo dijete, je za to čula i upozorila supruga, koji je pobjegao kod Bugara s čijim je kanom Tervelom sklopio savez. Justinijan je 705. uz bugarsku pomoć zauzeo Carigrad i vratio se na prijestolje, dok je Teodora ostala kod kuće i rodila mu sina Tiberija. Nešto kasnije je kan Teodoru sa Tiberijem poslao Justinijanu. Kada je 711. Justinijan svrgnut, Tiberije je ubijen; što se dogodilo sa Teodorom nije poznato.
Scamardella, Bari
Prema proceni iz 2011. u naselju je živelo 176 stanovnika. Naselje se nalazi na nadmorskoj visini od 278 m.
Cramant (Marna)
Kraman je naselje i opština u severoistočnoj Francuskoj u regionu Šampanj-Arden, u departmanu Marna koja pripada prefekturi Eperne.
Po podacima iz 1999. godine u opštini je živelo 922 stanovnika, a gustina naseljenosti je iznosila 171 stanovnika/km². Opština se prostire na površini od 5,37 km². Nalazi se na srednjoj nadmorskoj visini od 146 metara.
Disufenton natrijum
Disufenton natrijum je organsko jedinjenje, koje sadrži 11 atoma ugljenika i ima molekulsku masu od 381,333 Da.
Colombara, Padova
Colombara je naselje u Italiji u provinciji Padova, u regiji Veneto.
Prema proceni iz 2011. u naselju je živelo 17 stanovnika. Naselje se nalazi na nadmorskoj visini od 48 m.
Kniva
250px|right|thumb|Knivin pohod na Balkan 250-251.
Tada se pokrenuo i Decije sa svojom vojskom. Kniva je tada odlučio napustiti opsadu Nikopolisa i okrenuti se Filipopolisu (današnji Plovdiv) smatrajući ga lakšom metom. Decijeve trupe, koje su ga gonile kroz teški planinski teren, ali ih je Kniva iznenada napao i nanio im poraz. Potom je stavio Filipopolis pod opsadu, u čemu mu je, prema nekim izvorima, pomogao lokalni guverner Tit Julije Prisk; grad je zauzet i tada je, prema antičkim izvorima, pobijeno oko 100.000 ljudi.
Decije je u međuvremenu pregrupirao svoju vojsku, uspio likvidirati manje gotske grupe te sa brojčano nadmoćnim snagama krenuo uhvatiti Knivu koji se sa plijenom pokušavao prebaciti na lijevu obalu Dunava. To mu je uspjelo kod gradića Forum Terebronii, ali je u bitci kod Abrita Kniva vješto koristio bolju mobilnost svojih snaga i močvarni teren kako bi Rimljanima nanio težak poraz u kome su poginuli Decije i njegov sin Herenije Etrurac. Novi rimski car Trebonijan Gal je sa Knivom započeo mirovne pregovore te se obavezao Gotima plaćati danak kako bi ih ubuduće odvratio od sličnih napada.
Kniva je tako postao prvi germanski, odnosno barbarski vladar koji je napao i opustošio rimsku teritoriju, a da za to nije snosio nikakve dugoročne negativne posljedice.
16S rRNK (citidin1402-2'-O)-metiltransferaza
RsmI katalizuje 2'-O-metilaciju citidina1402, dok RsmH (EC 2.1.1.199) katalizuje -[N4-metilaciju citidina1402 u 16S rRNK. Te dve metilacije su neophodne za efikasnu inicijaciju translacije na UUG i GUG kodonima.
Hohen Neuendorf
Hoen Nojendorf je grad u njemačkoj saveznoj državi Brandenburg. Jedno je od 19 opštinskih središta okruga Oberhafel. Prema procjeni iz 2010. u gradu je živjelo 23.909 stanovnika. Posjeduje regionalnu šifru (AGS) 12065144.
Geografski i demografski podaci
mini|levo|250px|Položaj grada u okrugu Oberhafel Hoen Nojendorf se nalazi u saveznoj državi Brandenburg u okrugu Oberhafel. Grad se nalazi na nadmorskoj visini od 32−66 metara. Površina opštine iznosi 48,1 km². U samom gradu je, prema procjeni iz 2010. godine, živjelo 23.909 stanovnika. Prosječna gustina stanovništva iznosi 497 stanovnika/km².